CELEX: 32019D1788
Language: hu
Date: 2019-10-24 00:00:00
Title: A Tanács (KKBP) 2019/1788 Határozata (2019. október 24.) a burundi helyzetre tekintettel hozott korlátozó intézkedésekről szóló (KKBP) 2015/1763 határozat módosításáról

25.10.2019   
               
               
                  HU
               
               
                  Az Európai Unió Hivatalos Lapja
               
               
                  L 272/147
               
            
         A TANÁCS (KKBP) 2019/1788 HATÁROZATA
         (2019. október 24.)
         a burundi helyzetre tekintettel hozott korlátozó intézkedésekről szóló (KKBP) 2015/1763 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. október 1-jén elfogadta a burundi helyzetre tekintettel hozott korlátozó intézkedésekről szóló (KKBP) 2015/1763 határozatot (1).
                  
               
                     (2)
                  
                  
                     A (KKBP) 2015/1763 határozat felülvizsgálata alapján a korlátozó intézkedéseket 2020. október 31-ig meg kell hosszabbítani.
                  
               
                     (3)
                  
                  
                     A (KKBP) 2015/1763 határozatba be kell illeszteni egy arra vonatkozó rendelkezést, hogy a Tanács és a főképviselő az említett határozat alapján rájuk ruházott feladatok elvégzése érdekében személyesadat-kezelést végezhet.
                  
               
                     (4)
                  
                  
                     A Tanács felülvizsgálta a (KKBP) 2015/1763 határozat mellékletében szereplő egyéni jegyzékbevételeket, és ennek alapján egy természetes személy esetében módosítani kell a rá vonatkozó információkat.
                  
               
                     (5)
                  
                  
                     A (KKBP) 2015/1763 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/1763 határozat a következőképpen módosul:
            
                        1.
                     
                     
                        A következő cikk kerül beillesztésre:
                        
                           „4a. cikk
                           
                           
                              (1)   A Tanács és a főképviselő adatokat kezelhet az e határozat alapján ráruházott feladatainak elvégzése, különösen:
                              
                                          a)
                                       
                                       
                                          a Tanács tekintetében a melléklet módosításainak előkészítése és elvégzése;
                                       
                                    
                                          b)
                                       
                                       
                                          a főképviselő tekintetében a melléklet módosításainak előkészítése érdekében.
                                       
                                    
                           
                              (2)   A Tanács és a főképviselő kizárólag a melléklet elkészítéséhez szükséges mértékig kezelheti a jegyzékbe vett természetes személyek által elkövetett bűncselekményekre, az e személyek büntetőjogi felelősségét megállapító ítéletekre és az e személyeket érintő biztonsági intézkedésekre vonatkozó adatokat.
                           
                           
                              (3)   E határozat alkalmazásában a Tanács és a főképviselő az (EU) 2018/1725 európai parlamenti és tanácsi rendelet (*1) 3. cikke 8. pontjának értelmében vett „adatkezelőnek” minősül annak biztosítása érdekében, hogy az érintett természetes személyek gyakorolhassák az (EU) 2018/1725 rendelet szerinti jogaikat.
                           
                        
                        
                           (*1)  Az Európai Parlament és a Tanács (EU) 2018/1725 rendelete(2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.). ”"
                        
                     
                  
                        2.
                     
                     
                        A 6. cikk második bekezdésének helyébe a következő szöveg lép:
                        „Ezt a határozatot 2020. október 31-ig kell alkalmazni.”
                     
                  
                        3.
                     
                     
                        A melléklet az e határozat mellékletében foglaltak szerint módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Luxembourgban, 2019. október 24-én.
            
               
                  a Tanács részéről
               
               
                  az elnök
               
               A.-K. PEKONEN
            
         
         
            (1)  A Tanács (KKBP) 2015/1763 határozata (2015. október 1.) a burundi helyzetre tekintettel hozott korlátozó intézkedésekről (HL L 257., 2015.10.2., 37. o.).
      
      
         
            MELLÉKLET
            A (KKBP) 2015/1763 határozat mellékletében „Az 1. és a 2. cikkben említett természetes és jogi személyek, szervezetek és szervek jegyzéke” című rész 1. bejegyzése helyébe a következő szöveg lép:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                     
                           „1.
                        
                        
                           Godefroid BIZIMANA
                        
                        
                           Neme: férfi
                           Születési idő: 1968.4.23.
                           Születési hely: NYAGASEKE, MABAYI, CIBITOKE
                           Állampolgárság: burundi. Útlevélszám: DP0001520
                        
                        
                           Az elnöki hivatal misszióvezetője („Chargé de Missions de la Présidence”), a burundi rendőrség volt főparancsnok-helyettese. Felelős a demokrácia aláásásáért, mivel olyan operatív döntéseket hozott, amelyek a Nkurunziza elnök jelöltségének bejelentése nyomán, 2015. április 26-án kezdődött békés tüntetések során túlzott erő alkalmazásához és a tüntetések erőszakos leveréséhez vezettek.”